Lav et referat af nedenstående tekst:

Tekst:
En 33-årig mand fra Vestjylland mente tilsyneladende, at han havde fundet den ultimative fidus, da han ifølge politiets anklager over tre gange stjal højttalere i et varehus i Aalborg. Alle gode gange tre var fremgangsmåden den samme. Ifølge anklageskriftet pakkede den 33-årige mand nogle symfoniske højttalere over i en anden emballage til en billig vare, som han derefter gik gennem en selvbetjeningskasse med. Tidligere dømt for bedrageri Politiet mener, at den 33-årige slap afsted med sit trick første gang 18. november 2020, hvor udbyttet blev to symfoniske højttalere til en værdi af 1.598 kroner. Ifølge anklageskriftet slap manden 12. juni 2021 afsted med otte højttalere til en værdi af 6.392 kroner, mens det 7. juli 2021 blev til tre højttalere til en værdi af 2.397 kroner. Det fremgår ikke før sagens start, hvordan den 33-årige forholder sig til anklagerne. Han er tidligere dømt for bedrageri, blandt andet ved at have sat varer til salg på DBA, som køberne imidlertid aldrig modtog.

Referat:
Ved at bytte om på emballagen slap en 33-årig mand afsted med 13 højttalere.